Diari Oficial de la Generalitat Valenciana


Sumari del DOGV 4892, del 26-11-2004 (2004/11998)

RESOLUCIÓ de 9 de novembre de 2004, de la Universitat Politècnica de València, per la qual es convoca procés específic de promoció interna per a l'accés al grup B, sector d'administració especial, tècnic mitjà de laboratori (PF467), segons l'aplicació de la disposició addicional quarta del Decret 33/1999, de 9 de març, del Govern Valencià.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4892

Data del DOGV
:   26-11-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/11037


Data del document
:   09-11-2004

Organisme emissor
:   Universitat Politècnica de València

Tipus de document
:   Resolució

Descriptors 

:   * concurs administratiu
    * universitat
    * professió tècnica

RESOLUCIÓ de 9 de novembre de 2004, de la Universitat Politècnica de València, per la qual es convoca procés específic de promoció interna per a l'accés al grup B, sector d'administració especial, tècnic mitjà de laboratori (PF467), segons l'aplicació de la disposició addicional quarta del Decret 33/1999, de 9 de març, del Govern Valencià. [2004/F11639]
  
A fi d'atendre les necessitats de personal en aquesta administració pública encarregada del servei públic de l'educació superior, aquest Rectorat, de conformitat amb el que disposa l'article 75 de la Llei Orgànica 6/2001, d'Universitats, de 21 de desembre; com també el Text Refós de la Llei de la Funció Pública Valenciana i el Decret 33/1999, de 9 de març, del Govern Valencià, acorda convocar proves d'accés al grup B, sector d'administració especial, tècnic mitjà de laboratori de la Universitat Politècnica de València, d'acord amb les bases següents:
  
1. Objecte de la convocatòria
  
1.1. Aquesta convocatòria té per objecte la selecció de personal per a cobrir llocs del grup B, sector d'administració especial, tècnic mitjà de laboratori de la Universitat Politècnica de València, pel torn de promoció interna, en aplicació de la disposició addicional quarta del Decret 33/1999, de 9 de març.
  
1.2. La realització d'aquestes proves selectives s'ajustarà al que preveu el Text Refós de la Llei de la Funció Pública Valenciana i la normativa que el desenvolupa.
  
2. Condicions generals dels aspirants
  
2.1. Per a l'admissió a aquestes proves selectives, els aspirants hauran de reunir els requisits següents:
  
a) Els aspirants que concórreguen a aquestes proves selectives hauran de ser personal funcionari de carrera de la Universitat Politècnica de València, del grup C, sector d'administració especial, i haver-hi prestat serveis efectius durant almenys dos anys com a funcionari de carrera en el cos/escala de especialista tècnic de laboratori en el grup C, i complir els requisits següents:
  
1. Trobar-se exercint el lloc amb destinació definitiva.
  
2. Que el lloc de treball ocupat es trobe classificat en la relació als llocs de treball d'aquesta Universitat Politècnica per a ser proveït per grups de titulació B/C, sector d'administració especial, especialista tècnic de laboratori.
  
b) Estar en possessió del títol de Diplomat, Enginyer Tècnic, Arquitecte Tècnic, Formació Professional de Tercer Grau o equivalent, o tenir complides les condicions per a obtenir-lo en la data que acabe el termini de presentació d'instàncies. En el cas de titulacions obtingudes a l'estranger caldrà d'estar en possessió de la credencial que acredite la seua homologació o de la credencial de reconeixement per a l'exercici de les professions considerades regulades en virtut del Reial Decret 1.665/1991, de 25 d'octubre.
  
2.2. Les condicions per a l'admissió a les proves, s'hauran de reunir en el moment de finalització del termini de presentació de sol·licituds i mantenir-se durant tot el procés selectiu, fins al moment de la presa de possessió.
  
3. Sol·licituds
  
3.1. Qui desitge prendre part en aquestes proves selectives, ho haurà de fer constar en la sol·licitud segons el model que serà facilitat gratuïtament en el Registre General (Edifici del Rectorat) o en l'Àrea d'Informació de la Universitat Politècnica de València, sitis al camí de Vera, s/n, de València; en el Registre de l'Escola Politècnica d'Alcoi, sítia a la plaça de Ferrándiz i Carbonell, s/n, d'Alcoi; en el Registre de l'Escola Politècnica de Gandia, sítia a la carretera de Nazaret-Oliva, s/n, del Grau de Gandia, i en la pàgina web del Servei de Recursos Humans, l'adreça electrònica de la qual és http://www.upv.és/rrhh/ (gestió del PAS).
  
3.2. Les sol·licituds es dirigiran al rector de la Universitat Politècnica de València, camí de Vera, s/n, CP 46044, València, en el termini de 20 dies hàbils comptadors a partir de l'endemà de la publicació d'aquesta convocatòria en el DOGV.
  
3.3. La presentació de sol·licituds es podrà efectuar en el Registre General de la Universitat Politècnica de València, camí de Vera, s/n, CP 46930, València, edifici del Rectorat; en el Registre de l'Escola Politècnica Superior d'Alcoi, plaça de Ferrándiz i Carbonell, s/n, Alcoi; en el Registre de l'Escola Politècnica Superior de Gandia, carretera de Nazaret-Oliva, s/n, Grau de Gandia, o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat segons la Llei 4/1999, de 13 de gener.
  
En el cas que s'optara per presentar la sol·licitud davant una oficina de correus, es farà en sobre obert, perquè la instància figure datada i segellada pel funcionari de correus abans de ser certificada. Si no es fa d'aquesta manera, es considerarà presentada en la data d'entrada en qualsevol dels llocs establits en el paràgraf anterior.
  
Les sol·licituds subscrites a l'estranger es podran cursar, en el termini expressat en la base 3.2, a través de les representacions diplomàtiques o consulars espanyoles corresponents, les quals les trametran seguidament a l'organisme competent. La persona interessada adjuntarà a l'esmentada sol·licitud el comprovant bancari d'haver satisfet els drets d'examen.
  
3.4. Els drets d'examen seran de 15,85 euros, que s'ingressaran en el compte corrent número 2077 0724 68 5019127563 -Taxes-, de la Caixa d'Estalvis de València, Castelló i Alacant (Bancaixa), a la urbana 724, situada a la Universitat Politècnica de València, camí de Vera, s/n, CP 46118, València. El justificant del pagament dels drets d'examen es realitzarà amb la impressió del segell, en la sol·licitud, de l'entitat esmentada. En cap cas la mera presentació i el pagament comportarà la substitució del tràmit de presentació de la sol·licitud, en temps i forma, davant l'òrgan expressat en la base 3.2.
  
3.5. D'acord amb allò establit en l'article 33 bis de la Llei 12/1997, de 23 de desembre, de Taxes de la Generalitat Valenciana, redactat d'acord amb la Llei 9/1999, de 30 de desembre, estan exemptes del pagament de la taxa establida en el paràgraf anterior els aspirants amb una discapacitat igual o superior al 33%. Aquests aspirants hauran de presentar certificació de la Conselleria de Benestar Social o dels òrgans competents d'altres administracions públiques, que acredite discapacitat igual o superior al 33%.
  
4. Admissió d'aspirants
  
4.1. Finalitzat el termini de presentació de sol·licituds, el rector dictarà una resolució, que es publicarà en el DOGV, que contindrà la relació provisional d'admesos i exclosos a la realització de les proves, així com els nomenaments dels membres que componen el tribunal de selecció.
  
4.2. Els aspirants podran, en el cas d'error o exclusió, esmenar els defectes en què hagen incorregut en la sol·licitud o realitzar les reclamacions que consideren convenients, en el termini de 10 dies hàbils comptadors a partir de l'endemà de la publicació de la relació provisional d'admesos i exclosos en el DOGV.
  
4.3. En tot cas, a fi d'evitar errors i, en el supòsit de produir-se'n, possibilitar l'esmena en temps i forma, els aspirants comprovaran fefaentment no sols que no figuren en la relació provisional d'exclosos sinó, a més, que els noms i les dades consten correctament en les relacions d'admesos pertinents.
  
4.4. Transcorregut el termini de 10 dies hàbils, esmenats els defectes, si escau, i vistes les reclamacions que corresponguen, es dictarà una resolució que contindrà la relació definitiva d'admesos i exclosos, i, almenys amb una antelació de 15 dies hàbils, la data, el lloc i l'hora de realització i començament dels exercicis, que es publicarà en el DOGV. Si és procedent, es publicarà també l'ordre d'actuació dels aspirants segons el que disposa la base 7.2.
  
4.5. Els errors de fet que pogueren advertir-se, es podran esmenar en qualsevol moment, d'ofici o a petició de la persona interessada.
  
5. Proves selectives
  
5.1. El procediment de selecció constarà de dos exercicis obligatoris i eliminatoris:
  
5.1.1. Primer exercici.
  
Es realitzarà per escrit i versarà sobre els coneixements que s'especifiquen en el temari de l'annex I de la present convocatòria.
  
Aquest exercici es configurarà en forma de qüestionari tipus test amb quatre alternatives de resposta, de les quals només una serà la correcta.
  
La duració d'aquest exercici serà fixada pel tribunal amb la suficient antelació.
  
5.1.2. Segon exercici.
  
Consistirà en una prova pràctica sobre el temari especificat en l'annex I i les funcions a desenvolupar en el lloc de treball.
  
La duració d'aquest exercici serà fixada pel tribunal amb la suficient antelació.
  
5.2. En tots els exercicis, el tribunal prendrà les mesures necessàries per a garantir-ne l'anonimat en la valoració. S'anul·laran tots aquells que continguen alguna marca que poguera identificar-ne l'autor.
  
6. Qualificació dels exercicis
  
6.1. El primer exercici es qualificarà de 0 a 10 punts. Caldrà obtenir una qualificació igual o superior a 5 punts per a ser declarat apte.
  
6.2. El segon exercici es puntuarà de 0 a 10 punts. Caldrà obtenir una qualificació igual o superior a 5 punts per a ser declarat apte. Els criteris de correcció es faran públics amb anterioritat a la realització de l'exercici.
  
6.3. Els aspirants que hagen resultat aptes en els dos exercicis conformaran la relació d'aspirants aprovats.
  
6.4. Resoltes les possibles al·legacions i esmenes, el tribunal dictarà una resolució que fixarà la relació definitiva d'aspirants aprovats.
  
7. Desenvolupament de les proves selectives
  
7.1. Els exercicis tindran lloc a la ciutat de València.
  
El primer exercici es realitzarà al lloc, la data i l'hora que s'establisca en la resolució per la qual s'aprova i es publica en el Diari Oficial de la Generalitat Valenciana la llista definitiva d'admesos i exclosos de les proves objecte d'aquesta convocatòria, amb una antelació no inferior a 15 dies hàbils.
  
7.2. Els aspirants seran convocats per a cada exercici en crida única. Els membres del tribunal qualificador i el personal col·laborador no permetran l'accés a la sala on es realitze l'exercici d'aquelles persones que hi compareguen una vegada conclosa la crida dels aspirants convocats.
  
Cas de realitzar-se l'exercici en diverses sessions, l'ordre d'intervenció dels aspirants començarà per la lletra ?B?, seguint l'ordre alfabètic de cognoms segons la Resolució de 25 de març de 2004 de la Conselleria de Justícia i Administracions Públiques (DOGV número 4.729, de 8 d'abril de 2004).
  
Els aspirants hauran d'acreditar-ne la personalitat mitjançant la presentació del DNI o del resguard amb fotografia, del passaport o del permís de conduir, sense que amb aquest efecte siguen vàlides les fotocòpies compulsades d'aquests documents; així com de l'exemplar per a l'interessat de la sol·licitud d'admissió a les proves.
  
7.3. Començades les proves, l'anunci de la realització de la resta d'exercicis el farà públic el tribunal al local en què s'haja realitzat l'anterior; en el tauler d'anuncis del Servei de Recursos Humans ?Secció del PAS, a l'edifici del Rectorat, i, complementàriament i sense caràcter oficial, en la pàgina web del Servei de Recursos Humans, en l'adreça: http://www.upv.es/rrhh/ (apartat de gestió del PAS), amb una antelació mínima de 48 hores.
  
Els aspirants perdran el seu dret quan es personen als llocs de realització quan ja s'hagen iniciat les proves, o per no assistir-hi, encara que es dega a causes justificades.
  
8. Publicitat de les llistes
  
8.1. El tribunal elevarà al rector les llistes definitives dels aspirants que hagen superat les proves, per a la inserció en el DOGV.
  
9. Coneixements de valencià
  
9.1. L'acreditació dels coneixements de valencià pels aspirants que hagen superat les proves selectives, que disposa l'article 9.4 del Text Refós de la Llei de la Funció Pública Valenciana, es podrà realitzar mitjançant la presentació d'algun dels documents següents:
  
a) Títol de Batxiller o equivalent cursat a la Comunitat Valenciana, amb superació de les assignatures de valencià.
  
b) Títol de l'Escola Oficial d'Idiomes corresponent al tercer curs de coneixements de valencià.
  
c) Certificat de nivell Mitjà de la Junta Qualificadora de Coneixements de Valencià.
  
d) Certificat de grau Mitjà de Coneixements del Valencià expedit o homologat pel Servei de Normalització Lingüística de la Universitat Politècnica de València.
  
9.2. Qui no puga acreditar aquests coneixements, conforme al que estableix el punt anterior, haurà de realitzar el curs específic de valencià a què es refereix l'article 9.4 del Text Refós de la Llei de la Funció Pública Valenciana.
  
10. Presentació de documents
  
10.1. En el termini de 20 dies hàbils, comptadors des de l'endemà de la publicació en el DOGV de les relacions definitives d'aprovats, els aspirants proposats hauran de presentar al Servei de Recursos Humans ?Secció del PAS- d'aquesta Universitat, a través del Registre General de la Universitat Politècnica de València; al Registre de l'Escola Politècnica Superior d'Alcoi, situada en la plaça Ferrándiz i Carbonell, s/n, d'Alcoi; al Registre de l'Escola Politècnica Superior de Gandia, situat en la carretera Nazaret-Oliva, s/n, Grau de Gandia, o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat conforme a la Llei 4/1999, de 13 de gener, la documentació següent:
  
a) Llevat que conste en l'expedient personal, fotocòpia compulsada del títol acadèmic exigible segons aquesta convocatòria o certificat acadèmic que acredite haver realitzat tots els estudis per a l'obtenció del títol. En el cas de titulacions obtingudes a l'estranger, haurà d'adjuntar-se la credencial que acredite l'homologació.
  
b) Els aspirants discapacitats hauran de presentar certificat de la Conselleria de Benestar Social o dels òrgans competents d'altres administracions públiques que acredite discapacitat igual o superior al 33%, així com la seua capacitat per a exercir les funcions que corresponguen a les vacants oferides.
  
10.2. Els aspirants seleccionats que, dins del termini establit en el punt anterior i tret de casos de força major, no presenten la documentació acreditativa es deduirà que no tenen algun dels requisits exigits i no podran ser nomenats funcionaris de carrera, sense perjudici de la responsabilitat en què puguen haver incorregut per falsedat en les sol·licituds de participació.
  
11. Nomenament de funcionaris
  
Conclòs el procés selectiu i transcorregut el termini de presentació de la documentació, els qui l'hagen superat es nomenaran funcionaris de carrera del grup B, sector d'administració especial, tècnic mitjà de laboratori d'aquesta Universitat Politècnica mitjançant resolució que es publicarà en el DOGV, i quedaran adscrits com a funcionaris d'aquest grup als llocs que ocupaven amb caràcter definitiu, amb la categoria tècnic mitjà de laboratori.
  
12. Tribunal
  
12.1. El tribunal qualificador d'aquestes proves selectives serà nomenat pel rector en la resolució que faça pública la relació provisional d'admesos i exclosos, amb una antelació mínima d'un mes a la data de l'inici de les proves, i estarà compost per:
  
- President/presidenta: un vicerector/una vicerectora de la Universitat Politècnica de València.
  
- Tres vocals, designats pel rector de la Universitat Politècnica de València, personal funcionari de carrera.
  
- Un/una vocal, designat per la Junta del PAS de la Universitat Politècnica de València, personal funcionari de carrera.
  
- Un secretari/una secretària, personal funcionari de carrera de la Universitat Politècnica de València, que actuarà amb veu però sense vot.
  
Així mateix, es designarà un tribunal suplent amb la mateixa composició.
  
12.2. El tribunal, per a la realització de les proves, podrà designar el personal col·laborador, ajudant i assessor especialista que considere oportú.
  
12.3. Els membres del tribunal, així com el personal col·laborador, ajudant i assessor especialista, se n'hauran d'abstenir i podran ser recusats per les persones interessades quan hi concórreguen circumstàncies de les previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Així mateix, s'haurà d'abstenir qui haguera realitzat tasques de preparació d'aspirants en els cinc anys anteriors a la publicació d'aquesta convocatòria.
  
Tots els membres del tribunal hauran de reunir els requisits establits en l'article 13-4 del Text Refós de la Llei de la Funció Pública Valenciana i, almenys, la meitat més un d'aquests haurà de tenir una titulació corresponent a la mateixa àrea de coneixements l'exigida per a l'ingrés.
  
12.4. El tribunal, així com el personal col·laborador, ajudant i el personal especialista, podrà exigir dels aspirants, en qualsevol moment, que acrediten la identitat de conformitat amb el que preveu la base 7.2.
  
12.5. A l'efecte de comunicacions i de qualsevol altra incidència el tribunal tindrà la seu a la Universitat Politècnica de València, camí de Vera, s/n, CP 46730, València.
  
12.6. El tribunal tindrà la categoria assenyalada en el Decret 24/1997, d'11 de febrer, del Consell de la Generalitat Valenciana, sobre indemnitzacions per raó del servei i gratificacions per serveis.
  
El tribunal tindrà la consideració d'òrgan col·legiat de l'administració i, en aquest sentit, estarà sotmés a les normes contingudes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
13. Recursos
  
13.1. Contra aquesta convocatòria i les seues bases, que són definitives en la via administrativa, les persones interessades podran interposar recurs contenciós administratiu en el termini de dos mesos comptadors a partir de l'endemà de la publicació en el DOGV, davant dels òrgans jurisdiccionals contenciosos administratius de la Comunitat Valenciana, de conformitat amb el que estableixen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999, així com els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Potestativament, podran interposar recurs de reposició, en el termini d'un mes, davant del rector, de conformitat amb els articles 116 i 117 de l'esmentada Llei 30/1992, segons la redacció modificada per la Llei 4/1999.
  
13.2. Contra els actes del tribunal, es podrà interposar recurs d'alçada davant del rector d'aquesta Universitat en el termini d'un mes, a partir de l'endemà de la publicació de la corresponent resolució del tribunal.
  
València, 9 de novembre de 2004.- El rector de la Universitat Politècnica de València. Francisco Javier Sanz Fernández.
  
ANNEX I
  
Codi del lloc: PF467
  
Denominació del lloc: tècnic mitjà de laboratori
  
Unitat: Dep. de Termodinàmica Aplicada
  
Centre: ETS d'Enginyers Industrials
  
Catalogació: B/C 20 E026
  
Funcions generals:
  
- Responsabilitat i coordinació del personal de laboratori de menor qualificació.
  
- Organitzar, coordinar i realitzar les operacions necessàries per al funcionament dels laboratoris.
  
- Coordinar i realitzar la preparació, el muntatge i el manteniment de les pràctiques i treballs d'investigació que es realitzen als laboratoris.
  
- Col·laborar amb el professorat, d'acord amb el nivell de coneixements específics, en el desenvolupament de les classes pràctiques i els treballs d'investigació.
  
- Realització de tots aquells treballs tècnics del laboratori que li siguen encomanats.
  
- Control de subministraments i material de laboratori, i elaborar, si s'escau, les propostes d'adquisició.
  
- Maneig, utilització i manteniment, d'acord amb el nivell de formació exigit, dels equips de laboratori.
  
- Maneig i instal·lació de paquets informàtics a nivell d'usuari.
  
- Gestió i vigilància del compliment de les normes de seguretat i higiene als laboratoris.
  
- Suport als professors i alumnes del projecte de fi de carrera en l'ús de les instal·lacions dels laboratoris.
  
- I totes aquelles funcions inherents al lloc de treball d'acord amb la categoria professional.
  
Funcions específiques:
  
- Preparació dels equips necessaris per a l'elaboració de pràctiques de laboratori i projectes d'investigació.
  
- Manteniment dels equips, entenent per això, la reparació en cas d'avaria en el menor temps possible, amb l'objectiu de maximitzar la seua disponibilitat.
  
- Adquisició d'equips, peces i recanvis per al magatzem en previsió de necessitats futures, així com davant la petició de professors, doctorands, becaris, alumnes de PFC, etc.
  
- Utilització i maneig de programes informàtics inclosos en les pràctiques de laboratori.
  
- Coneixement de les tècniques (p. e. soldadura autògena i TIG, estris de manipulació de canonada, etc.) i habilitat per a la realització de treballs propis de l'àrea; instal·lacions tèrmiques i en especial instal·lacions de fred industrial, tractament de l'aire per a processos industrials, aire condicionat.
  
- Organització del laboratori en les dues funcions principals (docència i investigació), promoció en la mesura que es puga de l'aprofitament del laboratori en altres usos a banda dels descrits.
  
- Realització i manteniment d'instal·lacions en treballs d'investigació institucionals que promoguen els professors del Departament.
  
- Assistir en la impartició de classes pràctiques que tenen a veure amb el maneig d'estris i ferramentes pròpies d'instal·lacions de fred (tant canonades de coure com de ferro), així com la col·laboració amb professors en el desenvolupament de pràctiques de regulació i control d'instal·lacions tèrmiques en general.
  
- Col·laboració amb els tècnics de laboratori del Departament per a l'economia i optimització dels equips, instal·lacions i ferramentes dels laboratoris, tant docents com d'investigació del Departament.
  
- Coordinació de treballs amb el personal docent, investigador i de laboratori del Departament.
  
Temari
  
1. Llei orgànica 6/2001, de 21 de desembre, d'universitats.
  
2. Estatuts de la Universitat Politècnica de València: règim jurídic (títol preliminar: capítols I i II). Estructura de la Universitat (títol primer). Del govern de la Universitat (títol segon).
  
Seguretat i higiene:
  
3. Seguretat en laboratoris i tallers.
  
3.1. Identificació de riscos d'origen químic.
  
3.2. Identificació de riscos d'origen mecànic.
  
3.3. Identificació de riscos d'origen elèctric.
  
3.4. Identificació de riscos d'origen biològic.
  
4. Manipulació de càrregues i pesos.
  
5. Instal·lacions de gas i gasos comprimits.
  
6. Normes d'higiene en:
  
6.1. Laboratori de Termotècnia.
  
6.2. Treball amb plantes pilot al laboratori de Termotècnia.
  
7. Normes per a la manipulació de:
  
7.1. Elements del laboratori de Termotècnia.
  
7.1.1. Nous refrigerants. Maneig i emmagatzemament.
  
7.2. Plantes pilot al laboratori de Termotècnia.
  
Normativa i gestió mediambiental:
  
8. Coneixement dels residus en:
  
8.1. Laboratoris de Termotècnia.
  
8.2. Plantes pilot al laboratori de Termotècnia.
  
Manteniment de béns d'equip:
  
9. Manteniment general d'equips.
  
Informàtica:
  
10. Aspectes bàsics del funcionament d'un ordinador.
  
11. Nivell d'usuari del funcionament d'Internet.
  
12. Nivell usuari del funcionament dels processadors de text.
  
13. Nivell d'usuari del funcionament dels fulls de càlcul.
  
14. Nivell d'usuari dels programes per a la gestió de la climatització d'edificis intel·ligents.
  
Coneixements d'instal·lacions:
  
15. Coneixement dels elements d'una instal·lació de climatització (fonaments i pràctica).
  
16. Coneixement dels elements d'una instal·lació de refrigeració (fonaments i pràctica).
  
17. Circuits de control i regulació en instal·lacions de fred i climatització.
  
18. Instal·lacions d'aigua per a circuits de condensació. Torres de refrigeració.
  
19. Generació de fred mitjançant la tecnologia d'absorció. Conceptes bàsics.
  
20. Tècniques de distribució d'aire en instal·lacions de climatització.
  
21. Disseny i realització d'instal·lacions elèctriques bàsiques emprades en refrigeració.
  
22. Sistemes de mesura i instruments:
  
22.1. Pressió:
  
22.1.1. Manòmetres i manòmetres diferencials. Principis de funcionament i ús.
  
22.2. Temperatura:
  
22.2.1. PT\_100, termoparells.
  
22.3. Anemòmetres:
  
22.3.1. Tub de Pitot i fil calent. Ús.
  
22.4. Detectors electrònics de refrigerants. Ús.
  
22.5. Cabalímetres. Ús i manteniment:
  
22.5.1. de Coriolis.
  
22.5.2. Volumètrics.
  
22.6. Presa de dades:
  
22.6.1. Polímetres digitals. Ús.
  
22.6.2. Oscil·loscopis digitals. Aspectes bàsics del seu ús.
  
23. Diagrama sicromètric.
  
24. Mètodes per a la detecció de fugues.
  
25. Anàlisi de refrigerants en instal·lacions frigorífiques.
  
26. Aspectes bàsics d'aïllament:
  
26.1. Materials.
  
26.2. Muntatge.
  
27. Aspectes bàsics de manteniment i neteja d'intercanviadors de calor.
  
28. Aspectes bàsics de manteniment de centrals de generació de calor de gas i elèctrics.
  
29. Sistemes de recuperació energètica en climatització.
  
Tecnologies de fabricació:
  
30. Tècniques de mecanització.
  
31. Tècniques de soldadura.
  
32. Disseny i realització d'instal·lacions frigorífiques: